Žiniasklaidos priemonių naudojimo raštingumo lygio nustatymo tyrimo paslaugų pirkimo sąlygų 2 priedas

TIEKĖJŲ PAŠALINIMO PAGRINDAI IR KVALIFIKACIJOS REIKALAVIMAI

1. Reikalavimai dėl tiekėjo pašalinimo pagrindų: 
1.1. Perkančioji organizacija atmeta tiekėjo pasiūlymą, jeigu: 
1.1.1.Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų (Įstatymo 46 straipsnio 4 dalies 1 punktas).
1.1.2. Tiekėjas pirkimo metu pateko į interesų konflikto situaciją, kaip apibrėžta Įstatymo 21 straipsnyje, ir atitinkamos padėties negalima ištaisyti. Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų Įstatymo nuostatoms (Įstatymo 46 straipsnio 4 dalies 2 punktas).
1.1.3. Pažeista konkurencija, kaip nustatyta Įstatymo 27 straipsnio 3 ir 4 dalyse, ir atitinkamos padėties negalima ištaisyti (Įstatymo 46 straipsnio 4 dalies 3 punktas).
1.1.4. Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį Įstatymo 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal Įstatymo 50 straipsnį.
1.1.5. Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis (Įstatymo 46 straipsnio 4 dalies 5 punktas).
1.2. Pašalinimo pagrindai taikomi tiekėjui (kai pasiūlymą teikia ūkio subjektų grupė – visiems tos grupės nariams) ir ūkio subjektams, kurių pajėgumais tiekėjas remiasi.

2. Reikalavimai dėl tiekėjo kvalifikacijos:
2.1. Tiekėjo, tiekėjų grupės ir / arba kiekvieno ūkio subjekto, kurio pajėgumais tiekėjas remiasi, kad atitiktų techninio ir (arba) profesinio pajėgumo reikalavimus, kvalifikacija turi atitikti 1 lentelėje nustatytus reikalavimus.
2.2. Kai tiekėjas, tiekėjų grupė remiasi kitų ūkio subjektų pajėgumais, kad atitiktų nustatytus ekonominio ir finansinio pajėgumo reikalavimus (kai taikoma), jie privalo prisiimti solidarią atsakomybę už sutarties įvykdymą.
2.3. Jeigu pasiūlymą teikia ūkio subjektų grupė, veikianti pagal jungtinės veiklos (partnerystės) sutartį, 1 lentelės:
2.3.1. 1 punkte nustatytą reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus;
2.3.2. 2 punkte nustatytus reikalavimus turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti.
2.4. Tiekėjas gali remtis kitų ūkio subjektų pajėgumais, kad atitiktų 1 lentelės 2 punkte nustatytus reikalavimus, tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.
2.5. Subtiekėjams 1 lentelės 1 punkte nustatytas reikalavimas nenustatomas.
2.6. Jei tiekėjas (jo pasitelkiami specialistai) atitinka nustatytą kvalifikacinį reikalavimą, tačiau ketina pasitelkti subtiekėjus (jo specialistus), tokiu atveju subtiekėjų specialistai privalo atitikti nustatytus kvalifikacinius reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.
2.7. Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tokiu atveju turi būti vertinamos būtent konkretaus tiekėjo, dalyvaujančio viešajame pirkime, suteiktos paslaugos, jų apimtis, vertė, o ne visas vykdytos sutarties objektas.
1 lentelė
	Nr.
	Minimalūs kvalifikacijos reikalavimai
	Kvalifikacijos reikalavimus įrodantys dokumentai

	1.
	Teikėjas turi būti ESOMAR (Europos viešosios nuomonės ir rinkos tyrimų asociacijoje) arba kitos asociacijos, galinčios užtikrinti ICC/ESOMAR tarptautinio rinkos ir socialinių tyrimų praktikos kodekso arba lygiaverčio dokumento reikalavimų laikymąsi, narys.
	Narystę ESOMAR (Europos viešosios nuomonės ir rinkos tyrimų asociacijoje) arba lygiavertėje asociacijoje patvirtinantis dokumentas.

	2.
	Tiekėjas turi ne mažiau kaip 2 (du) specialistus, turinčius būtinas žinias bei patirtį, reikalingą tinkamam paslaugų suteikimui.
Tiekėjo pasiūlyti specialistai turi turėti reikiamą kvalifikaciją (patirtį) ir atitikti 2.1–2.2 papunkčiuose nurodytus reikalavimus.
PASTABA. Tiekėjas gali siūlyti vieną ekspertą į daugiau nei vieną eksperto poziciją, jeigu tiekėjo siūlomas ekspertas atitinka daugiau nei vienai eksperto pozicijai keliamus reikalavimus. Tiekėjas negali siūlyti kelių ekspertų, kurie kartu atitiktų ekspertui keliamus reikalavimus, tačiau kiekvienas atskirai šių reikalavimų netenkintų.
	1. Tiekėjo siūlomų specialistų sąrašas pagal pirkimo sąlygų 4 priedo formą;
2. Išsilavinimą patvirtinančio dokumento kopija (kopijos);
3. Specialisto per paskutinius 5 (penkis) metus suteiktų paslaugų sąrašas pagal pirkimo sąlygų 5 priedo formą;
4. Dokumentas, įrodantis specialisto kvalifikacijos atitikimą nurodytiems reikalavimams (pavyzdžiui, užsakovo pažyma apie tinkamai suteiktas paslaugas (įvykdytą sutartį), kurioje nurodytas trumpas paslaugų aprašymas, įrodantis atitikimą nustatytam kvalifikaciniam reikalavimui, suteiktų paslaugų bendrą sumą, datą, paslaugų gavėją, ar paslaugos buvo suteiktos pagal pirkimo sutarties vykdymą reglamentuojančių teisės aktų bei pirkimo sutarties reikalavimus arba kiti lygiaverčiai dokumentai);
5. Ketinimų protokolas dėl sutarties sudarymo su specialistu tiekėjo laimėjimo ir sutarties sudarymo su perkančiąja organizacija atveju (tuo atveju, jeigu pasitelkiami kvazisubtiekėjai ar specialistai nėra tiekėjo ar ūkio subjekto, kurio pajėgumais tiekėjas remiasi, arba subtiekėjo darbuotojai).
Svarbu, kad susitarimai (ketinimų protokolai) būtų sudaryti iki nustatytos pasiūlymų pateikimo dienos.
Perkančioji organizacija turi teisę kreiptis į užsakovą ir prašyti papildomos informacijos apie specialisto suteiktų paslaugų kokybę.

	2.1.
	Projekto vadovas:
	

	2.1.1.
	turi turėti aukštąjį universitetinį arba jam prilygintą išsilavinimą;
	

	2.1.2.
	per pastaruosius 5 (penkerius) metus turi būti turi vadovavęs ne mažiau kaip 3 (trims) tinkamai įvykdytiems visuomenės ar atskirų jos grupių nuomonės reprezentatyviems tyrimams, kurių kiekvieno vertė ne mažesnė kaip 10 000,00 Eur be PVM.
	

	2.2.
	Ekspertas:
	

	2.2.1.
	turi turėti aukštąjį universitetinį arba jam prilygintą išsilavinimą;
	

	2.2.2.
	per pastaruosius 5 (penkerius) metus turi būti dalyvavęs ne mažiau kaip 3 (trijuose) tinkamai įvykdytuose visuomenės ar atskirų jos grupių nuomonės reprezentatyviuose tyrimuose ir kiekviename iš jų atlikęs duomenų analizę (vertinimą).
	



